﻿IOAN ARION-eroul-martir al Unirii 
de Prof.Vasile Duma 
 
 Sfârşitul Marelui Rӑzboi aducea în sufletul popoarelor nu numai pacea mult-
doritӑ, ci şi entuziasm şi speranţe într-o lume mai bunӑ dupӑ cumplita încercare cӑreia    
i-au cӑzut victime  milioane de  oameni de pe toate  continentele. Jertfa umanӑ trebuia  
sӑ-şi gӑseascӑ rӑsplata într-o lume aşezatӑ pe alte temelii, popoarele sӑ se simtӑ stӑpâne 
pe propriul lor destin, încurajate fiind şi de mesajul preşedintelui S.U.A 
Wilson.(“Trebuie sӑ se dea cea mai liberӑ posibilitate de dezvoltare autonomӑ 
popoarelor din Austro-Ungaria, a cӑror situaţie între naţiuni dorim sӑ o vedem 
apӑratӑ şi asiguratӑ”). Românii din Ardeal simt, asemenea celorlalte popoare din 
imperiul aflat acum în agonie, cӑ a sosit clipa cea mare a izbӑvirii aşteptatӑ de secole. 
Mobilizaţi de Consiliul Naţional Român de la Blaj, românii se îndreaptӑ spre Alba Iulia 
sӑ dea glas la 1 Decembrie 1918 Unirii pentru totdeauna cu Ţara Mamӑ.   
 Drumul spre Cetatea Unirii al delegaţilor românilor ardeleni nu este lipsit însӑ de 
primejdii: 
 Ziarul Unirea, Blaj,nr.24, joi 12 Dec. 1918:”La Dej ni s-a pus la dispoziţie un 
tren special. La sosirea în Apahida garda naţionalӑ maghiarӑ ne întâmpinӑ cu ochi 
împungoşi şi cu epitete graţioase disctate de firea proprie lor.(…). La Cucerdea ne-au 
atacat trenul 30 husari, ne-au rupt steagurile de pe cupeul din urmӑ şi pe doi preoţi mai 
bӑtrâni i-au tras jos, când voiau sӑ urce trenul şi i-au bӑtut cu paturile puştilor. 
Alarmaţi, gardienii noştri au sӑrit jos şi au voit sӑ înconjure pe voicioşii de husari, dar 
aceştia s-au fӑcut nevӑzuţi în îNtunericul nopţii. Atunci gradiştii noştri au dezarmat 
garda maghiarӑ care fӑcuse paza atât de loial. 
 La Teiuş am fost primiţi mai prietenos. Paza o fӑcea şi aci garda naţionalӑ 
maghiarӑ. Pe frontispiciul gӑrei fâlfâia mӑreţ stindardul nostrum naţional. Muzica 
(banda bӑieşilor) de la Uioara cânta frumos hora “Unirei”. Se încinge o horӑ 
româneascӑ de sӑ te tot uiţi. Trenul se pune iarӑşi în mişcare. Deodatӑ se aude ropot de 
puşti de la garӑ. Lunecӑm înainte , dar puşcӑturile nu mai înceteazӑ. Eram în credinţӑ cӑ 
gardiştii noştri dau salve în onorul stindardului. Ropotul se tot urmeazӑ şi la depӑrtare 
de 1 şi 2 chilometri. Gloanţele lovesc cupeele în coaste şi le sfredelesc, cad pe acoperiş, 
pare cӑ cade grindinӑ. 
 La staţiunea mai apropiatӑ: primim ştirea din seamӑ afarӑ dureroasӑ cӑ un brav 
fiu la neamului nostrum, stegar cât un brad, a fost nimerit în piept şi a cӑzut mort şi un 
altul a fost rӑnit. Mortul Ioan Arion din Agriş este martir naţional şi avem datorinţa sӑ-i 
ridicӑm un monument.” 
 Redactorul ziarului Unirea, Ovidiu Hulea, îi dedicase deja lui Ion Arion o 
frumoasӑ poezie publicatӑ în nr.23   din 11 Dec.1918 : 
 
Nu mӑ plânge… 
 
 În amitirea eroului-martir ION ARION din Agriş, împuşcat mişeleşte pe când 
mergea cu steagul la Adunarea de la Alba Iulia. 
 
Nu mӑ plânge,mamӑ dragӑ, 
Cӑ mӑ plânge Ţara-ntreagӑ 
Numai eu zâmbesc şi-acum 
Cum tot merg pe albul drum… 
Cӑ-am ajuns cu steagul meu 
Pӑn` la Sfântul Dumnezeu… 
 
Iar în mândrele palate, 
Cu porţi albe argintate 
Cine-n cale îmi ieşea 
Domnul Sfânt şi Maicӑ-Sa. 
Şi mi-au zis ca sӑ privesc 
Spre pӑmântul românesc. 
Şi-am vӑzut, mӑicuţa mea, 
Nu ce-a fost, ci ce va fi… 
Plânsu-atunci mӑ podidi. 
 
Cӑ vedeam o Ţarӑ Mare 
Par-cӑ nici n-avea hotare 
Şi-n ea numai fraţi Români, 
Dar nu robi, ci toţi stӑpâni. 
Nu erau case sӑrace, 
Iar în inimi numai pace… 
 
Inima mi-am sӑrutat, 
Mamӑ dragӑ, ne-ncetat, 
Ea în steag înfӑşuratӑ, 
Nu se sfarmӑ niciodatӑ. 
Şi de lacrimi îi udatӑ 
Şi nu plânge niciodatӑ… 
 
Iarӑ eu zâmbesc şi-acum 
Cum tot merg pe albul drum. 
Şi-am ajun cu steagul meu, 
Pân` la Sfântul Dumnezeu. 
 
 
 Tot în Unirea sunt publicate alte poezii de autori uitaţi de mult, care au simţit 
nevoia sӑ exprime astfel starea de spirit a unui întreg popor care trӑia ora astralӑ a 
existenţei sale. Un preot din câmpie  (aşa este semnatӑ poezia care urmeazӑ) publicӑ în 
nr.16 din 25 Ian.1919 poezia Libertate: 
Libertate!Libertate! 
Zice frate cӑtre frate, 
Cӑ de veacuri am gemut, 
Dupӑ-acest dor ne-ntrecut. 
 
Scoalӑ-acum Alecsandri! 
Şi priveşte l-ai tӑi fii, 
Care azi cântӑ visul tӑu 
Preamӑrind pe Dumnezeu. 
 
Deşteaptӑ-te Murӑşane! 
La dulci versurile tale 
Car-le cântӑ tot românul 
De se zguduie pӑmântul. 
 
Astӑzi toţi ne-am deşteptat 
Din acel somn ne-ndurat, 
Care barbari ni l-au pus, 
Ca la scalvul cel supus. 
 
Astӑzi bӑtrâni şi femei, 
Copii, tineri şi flӑcӑi, 
Toţi cântӑ cu-nsufleţire 
Sfânta noastrӑ mântuire. 
 
Eminescu…!dorul tӑu 
L-a împlinit Dumnezeu, 
De la Nistru pân`la Tisa 
Plânsul, jalea sfârşitu-s-a. 
 
Veniţi toţi într-o unire, 
Sӑ prӑsnuim cu mӑrire 
Libertatea, scopul sfânt 
Pe-al nostru liber pӑmânt. 
 
 Ionescu-Quintus (Sӑ fie oare tatӑl regretatului lider liberal Mircea Ionescu 
Quintus?) semneazӑ, în nr.18 din 22 ianuarie 1919  al ziarului Unirea, o emoţionantӑ 
parodie dupӑ Doina lui Mihai Eminescu. 
DOINA 
-Parodie- 
 
De la Cazernim pân-la Tisa, 
Tot duşmanul dusu-mi-s-a 
Din Hotin şi pân-la Mare 
Azi e România Mare. 
De la Mare la Hotin 
Toţi Românii-n lanţ se ţin. 
Mânӑ-n mânӑ sunt toţi fraţii, 
Nu ne mai despart Carpaţii 
Prin oraşe şi prin sate 
Nu mai e strӑinӑtate. 
Sus la munte, jos la vale 
Şi-au fӑcut românii cale, 
Din Sӑtmar pânӑ-n Sӑcele 
Astӑzi nu mai sunt lichele. 
Vai de biet român sӑracul 
Nu-i mai stӑ în casӑ dracul, 
Nici îi merge, nici se-ndeamnӑ  
Şi îi este toamna, toamnӑ. 
Şi e vara, vara lui, 
Nu-i strӑin în casa lui. 
De la Turnu-n Dorohoi 
Fug duşmanii în puhoi 
Şi se carӑ de la noi. 
Cum se duc cu drum de fier 
Toate liftele ne pier. 
Zboarӑ intrigile toate 
În neagra strӑinӑtate. 
Râde floarea teiului 
La uşa bordeiului, 
Îşi îmbracӑ ţara sânul 
Codrul frate cu Românul 
De verdeaţӑ se desfatӑ 
Şi izvoarele-l îmbatӑ. 
 
Ferdinand Mӑria Ta! 
Vino-n Capitala ta. 
Ai dat vot ţӑranilor 
Şi pӑmânt şoimanilor. 
Tu din trâmbiţ-ai sunat 
Şi oştire-ai adunat, 
Pe duşmani i-ai fulgerat. 
Ai sunat din corn o datӑ, 
S-a unit Moldova toatӑ. 
Ai sunat de douӑ ori, 
Din Ardeal vin frӑţiori. 
Ai sunat a treia oarӑ, 
Am scӑpat de neagra fiarӑ 
Din hotarӑ în hotarӑ- 
C-aşa vrut-a Dumnezeu, 
Ca sӑ-ţi mântui neamul tӑu. 
                                                                     (Ionescu-Quintus) 
